Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
IDF teki täsmäiskun lennokilla palestiinalaista terrorisolua vastaan -
ensi kertaa sitten vuoden 2006.
Israelin poliittinen johto tuomitsee -
tiistain tuhoisaa terrori-iskua kostamaan lähteneiden -
satojen uudisasukkaiden mellakoinnin palestiinalaiskylissä.
Israelin presidentin puoliso lupasi Ukrainan presidentin puolisolle, -
että Israel tukee Ukrainaa -
jakamalla trauman hoitoon liittyvää asiantuntemustaan.
Israelin puolustuslaitos on poliittisen johdon määräysten mukaisesti -
laajentanut keinovalikoimaansa, kun lukuisat tiedusteluraportit -
varoittavat palestiinalaisten terrori-iskujen uhasta.
Pääministeri Netanjahu ilmoitti eilen, että "kaikki vaihtoehdot ovat pöydällä".
Tämän jälkeen IDF -
teki tiedustelutietoihin perustuvan lennokki-iskun terrorisolua vastaan, -
joka oli vastuussa -
useista ampumaiskuista siviiliyhteisöjä vastaan Juudeassa ja Samariassa.
Isku, jolla eliminoitiin kolme aseistautunutta terroristia, -
oli ensimmäinen tämäntyyppinen ilma- isku Länsirannalla sitten vuoden 2006.
Iskun kohteeksi joutuneista terroristeista kaksi kuului -
Iranin tukemaan Islamilainen jihad -järjestöön.
Kolmannella oli kytköksiä Fatahin Al-Aqsan marttyyrien prikaatiin.
Israelin puolustusministeri Joav Gallant osallistui tilannearviointiin -
Binyaminin alueen prikaatissa, -
jonka vastuualueella Elin israelilaisyhteisökin sijaitsee.
Gallant esitti osanottonsa -
terrori-iskussa kuolleiden neljän israelilaissiviilin perheille.
Hän myös kiitti IDF:ää ripeästä toiminnasta.
Esitän osanottoni surmansa saaneiden perheille, -
ja kiitän IDF:ää nopeasta ja päättäväisestä toiminnasta, -
jonka ansiosta kaksi terroristia saatiin eliminoitua välittömästi.
Työskentelemme joka päivä -
terroristeja ja heidän sanansaattajiaan vastaan. IDF tekee erinomaista työtä.
Iskemme terroristeihin kaikkialla, Nablusissa, Gazassa ja joka puolella.
Terroristeilla ja heidän lähettäjillään ei ole turvapaikkaa missään.
IDF, Shin Bet ja rajapoliisin erikoisjoukot -
suorittivat terrorisminvastaisia toimia-
Juudeassa, Samariassa ja Jordaninlaaksossa viime yön aikana -
ja pidättivät kuusi terrorismista epäiltyä henkilöä.
Israelin turvallisuuslaitos onnistui kenttätoimissaan jälleen erinomaisesti.
Sen sijaan joukkojen sijoittaminen -
osoittautui vähemmän tehokkaaksi keinoksi vahvistaa turvallisuutta -
ja estää radikaalien israelilaistahojen kostoiskuja.
Suuri joukko terrorismin yltymisestä kimpaantuneita uudisasukkaita -
mellakoi yöllä useissa palestiinalais- kylissä aiheuttaen vahinkoa.
Israelilaisen Beit Aryehin naapurikylän Luban al-Sharqiyan turvakameroista -
sanottiin näkyvän, miten naamioituneet mellakoitsijat -
tuhosivat paikkoja ja sytyttivät autoja tuleen.
Ramallahin lähellä sijaitsevassa Turmys Ayan kylässä -
noin 200 juutalaisnuoren joukko sytytti 30 taloa ja 60 autoa tuleen.
Tänne saapui noin 200―250 uudisasukasta.
He yrittivät tunkeutua sisäpihalle. He sytyttivät autoja tuleen, -
ampuivat ja heittelivät kiviä taloja kohti ja tuhosivat parvekkeita.
Paikalla oli 14 perheenjäsentä, joukossa naisia ja lapsia.
Onneksi kukaan ei loukkaantunut.
Uudisasukkaat yrittivät avata ovia, mutta ne olivat lukossa.
Pääministeri Benjamin Netanjahu -
ilmaisi suuttumuksensa radikaalin israelilaisen marginaaliryhmän -
väkivaltaisen mellakoinnin johdosta.
Israel on lakien kansakunta, hän sanoi.
Annan täyden tukeni Israelin poliisille ja turvallisuusjoukoille -
lain ja järjestyksen ylläpitotehtävissä. Emme hyväksy poliisiin -
tai turvallisuusjoukkoihin kohdistuvia provokaatioita missään.
Me olemme lakien kansakunta.
USA:n ulkoministeriön varatiedottaja tuomitsi Bidenin hallinnon puolesta -
yhtäältä palestiinalaisten terrori-iskun, -
jossa kuoli neljä israelilaissiviiliä ja neljä haavoittui, ja toisaalta myös -
israelilaisten uudisasukkaiden väkivaltaisuudet Länsirannalla.
Kuten eilen totesimme, tuomitsemme voimakkaasti -
Elin lähellä israelilaisia vastaan eilen tehdyn terrori-iskun, -
jossa kuoli neljä henkilöä.
Esitämme syvimmät osanottomme surmansa saaneiden perheille.
Terrorismilla ei ole oikeutusta. Olemme myös huolissamme -
väkivallan yltymisestä Länsirannalla viime kuukausina.
Olemme kuulleet huolestuttavia tietoja
uudisasukkaiden väkivaltaisuuksista palestiinalaisia siviilejä kohtaan.
Yksi palestiinalaislapsi on kuollut ja muita loukkaantunut.
Tuomitsemme myös nämä väkivallanteot -
ja esitämme osanottomme uhrien perheille.
Patel kertoi, että Lähi-idän asioiden apulaisulkoministeri Barbara Leaf -
matkusti Israeliin ja Ramallahiin -
keskustelemaan keinoista rauhoittaa tilanne.
Asialistalla oli myös muita yhteisiä intressejä.
Jatkamme tiivistä yhteydenpitoa israelilaiskumppaneidemme kanssa.
Apulaisulkoministeri Leaf on paraikaa alueella -
ja keskustelee osapuolten kanssa keinoista rauhoittaa tilanne.
Apulaisulkoministeri tapaa Israelin poliittista ja sotilaallista johtoa -
ja keskustelee heidän kanssaan yhteisistä intresseistä.
Aiheita ovat mm. Israelin alueellisen integroitumisen syventäminen -
sekä Iranin epävakauttavan käytöksen rajoittaminen.
Ministeri Leaf tapasi myös -
Israelin kansallisen turvallisuus- neuvonantajan Tzachi Hanegbin.
He keskustelivat keinoista estää tilannetta eskaloitumasta -
viimeaikaisten terroritapausten seurauksena.
Lisäksi he sopivat edistävänsä Yhdysvaltojen tukemia tapaamisia -
Israelin, palestiinalaishallinnon, Egyptin ja Jordanian välillä.
Keskustelua käytiin myös Iranin ydinohjelman edistymisestä.
USA väittää julkisuudessa tiukasti, että Iranin kanssa -
ei käydä neuvotteluja ydinohjelmaa koskevasta järjestelystä.
USA:n kansallisen turvallisuuden tiedottaja John Kirby sanoi eilen, -
että asialistalla Iranin kanssa ovat toistaiseksi muut aiheet.
Olemme puhuneet -
ja aiomme jatkossakin puhua Iranille -
heidän maassaan vangittuina olevista amerikkalaisista.
Pidämme tätä asiaa esillä, koska presidentti on sitoutunut siihen, -
että väärin perustein pidätetyt amerikkalaiset -
saadaan kotiin perheidensä luokse. Tämä keskustelu siis jatkuu.
Samaan aikaan käsittelemme Iranin koko epävakauttavan toiminnan kirjoa:
laivaliikenteeseen kohdistuvia iskuja, joita on tapahtunut viime viikkoinakin;
Iranin jatkuvia yrityksiä parantaa ballististen ohjusten ohjelmaansa;
terroristiverkostojen tukemista Levantissa ja muualla alueella -
sekä Iranin syvenevää puolustussuhdetta Venäjän kanssa.
Samaan aikaan kun Iran on tehostanut sotilasapuaan Venäjälle, -
Israel puolestaan on viime viikkoina lisännyt -
humanitaarista tukeaan Ukrainalle.
Heti Kahovkan padon tuhoutumisen jälkeen -
Israelin ulkoministeriö järjesti Hersonin alueen asukkaille -
huomattavan avustustarviketoimituksen.
Toimitamme humanitaarista apua -
padon räjähdyksen takia vahinkoja kärsineille Hersonin alueen asukkaille.
Tuhannet jäivät kodittomiksi. Heillä ei ole vettä eikä ruokaa.
Siksi olemme toimittaneet kiireellisellä aikataululla Hersoniin -
yli 200 000 litraa vettä ja kymmeniä tonneja ruokaa. Näiden toimitusten -
on määrä saapua Hersoniin parin seuraavan päivän sisällä.
Israel on auttanut Ukrainaa sodan alusta asti.
Jatkamme avunantoa ja pysymme Ukrainan rinnalla.
Ukrainan presidentin puoliso Olena Zelenskyi teki työvierailun Israeliin.
Hän korosti, että Ukraina ei selviä yksin sodan keskellä.
Vierailun keskiössä oli -
Israelin asiantuntemus terrorismin aiheuttamien traumojen hoidossa.
Olemme erittäin iloisia siitä, että pääsitte tulemaan tänne.
Tärkeintä on se, että Israel on hyvin ylpeä terveydenhoitojärjestelmästään.
Haluamme jakaa tietämystämme -
ja erinomaisia terveyspalveluitamme apua tarvitseville.
Toivon, että ukrainalaiset ja israelilaiset asiantuntijat -
voivat yhteistyössä luoda uusia yhteisiä ohjelmia.
Toivon, että voimme tehostaa terveydenhuoltojärjestelmäämme -
sekä erityisesti sodan aiheuttamien psyykkisten traumojen hoitoa.
Tarvitsemme mielenterveys- ja kuntoutusohjelmia -
sekä tukea haavoittuneiden kuntoutukseen.
Kiitos seurasta.
Israel-uutisia ei esitetä -
huomenna juhannusaattona.
Jerusalem studio esitetään kuitenkin tavalliseen tapaan.
Rukoillaan rauhaa Jerusalemille ja pelastusta Israelille.
Olen Jonathan Hessen.
Shabat shalom ja siunausta. Nähdään maanantaina, jos Luoja suo.